দেশের সব সরকারি-বেসরকারি ব্যাংক যখন আমানতের ওপর সুদ কমাচ্ছে, সেখানে নিউ বসুন্ধরা রিয়েল এস্টেট চড়া সুদের লোভ দেখিয়ে আমানত সংগ্রহ করে চলেছে। প্রতিষ্ঠানের গ্রহণযোগ্যতা বোঝাতে ওই শাখার ম্যানেজার মহিবুল্লাহ খুলনার একাধিক ধনাঢ্য ব্যক্তির বিনিয়োগের দলিল দেখান। সেগুলো নোটারি পাবলিকের কার্যালয় থেকে এফিডেভিট করা। ওই দলিলগুলোর মধ্যে একটিতে এক ব্যক্তির ২৫ লাখ টাকা বিনিয়োগের তথ্যও পাওয়া গেছে। মহিবুল্লাহ এই টাকা জমা দেওয়া বা লেনদেন করার জন্য ব্যাংকের মতো পাস বইও দেখান। যাতে বছরের মাসওয়ারি লাভ-লোকসানের হিসাব দেখানো হয়।